Diari Oficial de la Generalitat Valenciana


Sumari del DOGV 4649, del 12-12-2003 (2003/13640)

RESOLUCIÓ de 28 de novembre de 2003, de la Conselleria de Benestar Social, per la qual es minoren els crèdits que han de finançar les ajudes convocades mitjançant l'Orde de 13 de maig de 2003 de la Conselleria de Benestar Social, per la qual es regulen i convoquen ajudes en ocasió de part múltiple, d'adopció o d'acolliment preadoptiu de tres o més menors per a l'exercici 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4649

Data del DOGV
:   12-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13918


Data del document
:   28-11-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * adopció
    * família nombrosa
    * maternitat
    * protecció de la família

RESOLUCIÓ de 28 de novembre de 2003, de la Conselleria de Benestar Social, per la qual es minoren els crèdits que han de finançar les ajudes convocades mitjançant l'Orde de 13 de maig de 2003 de la Conselleria de Benestar Social, per la qual es regulen i convoquen ajudes en ocasió de part múltiple, d'adopció o d'acolliment preadoptiu de tres o més menors per a l'exercici 2003. [2003/M13114]
  
Publicada l'Orde de 13 de maig de 2003 de la Conselleria de Benestar Social (DOGV núm. 4.504 de 21 de maig de 2003), i d'acord amb el seu article 17 pel qual es dóna publicitat als crèdits destinats a finançar les ajudes dirigides a parts múltiples, adopció o acolliment preadoptiu de tres o més menors, i una vegada finalitzat el termini de presentació de sol·licituds i resolts tots els expedients presentats a l'empara de l'orde i com que queda crèdit retingut sobrant en el projecte T-5374, escau desafectar-lo i minorar-lo.
  
Per tant, d'acord amb allò exposat i les competències d'esta Conselleria de Benestar Social, resolc:
  
Primer
  
Minorar en un import de 42.770,40 euros la quantia dels crèdits que financen l'Orde de 13 de maig de la Conselleria de Benestar Social referent a les ajudes en ocasió de part múltiple, d'adopció o d'acolliment preadoptiu, en el projecte que s'indica a continuació:
  
- Denominació: Ajudes a Famílies, Parts Múltiples.
  
- Projecte: T-5374.
  
- Consignació pressupostària: minoració de 42.770,40 euros, i passa de 58.198,00 euros a 15.427,60 euros.
  
- Procedència i quantia dels fons: propis.
  
Segon.
  
Els crèdits publicats després de la present notificació tenen el caràcter de màxims, i no es podrà concedir subvencions una vegada esgotats, circumstància esta que s'haurà de publicar en el Diari Oficial de la Generalitat Valenciana
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 28 de novembre de 2003.- La consellera de Benestar Social: Alicia de Miguel García.